open-index/open-wikipedia-markdown huggingface dataset:
Hybianska pahorkatina

**Hybianska pahorkatina** je geomorfologickou časťou Liptovskej kotliny. Zaberá rozsiahle územie na sever od Váhu, severovýchodne od Liptovského Hrádku.

## Polohopis
Územie sa nachádza v strednej časti Podtatranskej kotliny, vo východnej časti podcelku Liptovská kotlina. Západný okraj vymedzujú Liptovské nivy, geomorfologická časť Liptovskej kotliny, severne nadväzuje Tatranské podhorie, podcelok Podtatranskej kotliny a východným smerom leží Štrbská pahorkatina, časť Popradskej kotliny. Južným smerom strmo stúpa Važecký chrbát, podcelok Kozích chrbtov. 

Z Tatier tečú Hybianskou pahorkatinou juhozápadným smerom do Bieleho Váhu viaceré vodné toky, z nich najvýznamnejšie sú Hybica, Dovalovec, Beliansky potok, Mlyničná voda a Lúčny potok. V južnej časti leží trojica sídiel Hybianskej pahorkatiny, a to od západu Hybe, Východná a Važec. Obcami vedie cesta I/18 (Liptovský Hrádok – Poprad), no hlavnou tepnou je Európska cesta 50, vedúca v trase diaľnice D1 (Žilina – Košice). Bielovážskym údolím vedie železničná trať Žilina – Košice, ktorá je súčasťou najvýznamnejšieho železničného spojenia krajiny, na ktorú sa v Tatranskej Štrbe pripája ozubnicová železnica na Štrbské Pleso. 

## Ochrana územia
Veľká časť Hybianskej pahorkatiny leží na území ochranného pásma Tatranského národného parku v severnej a Národného parku Nízke Tatry v južnej časti. Z maloplošných, osobitne chránených lokalít v tejto časti Liptovskej kotliny leží Važecká jaskyňa, prírodná pamiatka Hybická tiesňava, prírodná rezervácia Blatá a Pastierske.

## Turizmus
Východná časť Liptovskej kotliny patrí medzi pokojnejšie a menej navštevované oblasti, no sčasti tvorí zázemie atraktívnym Tatrám. Turisticky atraktívny je amfiteáter s výhliadkovou vežou a blízkym kempingom vo Východnej, Važecká jaskyňa či vojenský cintorín vo Važci. Značené turistické trasy vedú zo železničnej stanice Východná k vodnej nádrži Čierny Váh ( modrá značka) a zo stanice Važec do lokality *Brezová, horáreň* v Čiernovážskej doline ( zelená značka). 

## Referencie

## Pozri aj
* Liptovská kotlina
* Podtatranská kotlina
* Geomorfologické členenie Slovenska

Kategória:Liptovská kotlina
Kategória:Podtatranská kotlina
Kategória:Pahorkatiny na Slovensku
Kategória:Geomorfologické časti na Slovensku
Regina Caeli

**Regina Caeli** alebo **Regina Coeli** (*Raduj sa, nebies Kráľovná*) je jedna zo štryoch mariánskych antifón spievaných na konci kompletória. Vo veľkonočnom období tiež nahrádza modlitbu Anjel Pána. Autorstvo je neznáme, pochádza pravdepodobne z 12. storočia a najprv sa uchytila v prostredí františkánskeho rádu, do breviára ju zaradil až pápež Mikuláš III. Bola niekoľkokrát zhudobnená, len Wolfgang Amadeus Mozart ju zhudobnil tri razy. Oslavuje Pannu Máriu a Ježišovo vzkriesenie. Ide o nepravidelne rýmované štvorveršie, ktorého každý verš končí zvolaním „Aleluja“.

## Text

## Referencie


## Pozri aj

* Panna Mária

## Zdroj

Kategória:Liturgia
Kategória:Mariánske modlitby
Jurovčík

**Jurovčík** (ženský variant: **Jurovčíková**) je slovenské a české priezvisko so zaznamenaným rozšírením na Slovensku a v Česku.

Na Slovensku sa v roku 1995 nachádzalo 105-krát. Najčastejšie sa vyskytovalo v lokalitách ako Vaňovka (obec Hruštín), okres Dolný Kubín (od roku 1996 Námestovo) (30); Hruštín, okres Dolný Kubín (od r. 1996 Námestovo) (20); Dolná Lehota za Vodou (obec Oravský Podzámok), okres Dolný Kubín (8); Pezinok, okres Bratislava-vidiek (od roku 1996 Pezinok) (8); Cabaj (obec Cabaj-Čápor), okres Nitra (7); Vasiľov, okres Dolný Kubín (od roku 1996 Námestovo) (7); Dolný Kubín, Dolný Kubín (6); Dolná Lehota (obec Oravský Podzámok), okres Dolný Kubín (5); Nižná, okres Dolný Kubín (od roku 1996 Tvrdošín) (4); Horná Lehota, okres Dolný Kubín (4); Púchov, okres Považská Bystrica (od roku 1996 Púchov) (3) a Veča (obec Šaľa), okres Galanta (od roku 1996 Šaľa) (3).

V Česku sa v roku 2016 nachádzalo 24-krát. Najčastejšie sa vyskytovalo v lokalitách ako Praha (6), Kyjov (6), Milevsko (3), Písek (3), Hodonín (3), Teplice (2) a Liberec (2).

## Známi nositelia
* Michal Jurovčík, otorinolaryngológ

## Referencie

Kategória:Priezviská na Slovensku
Kyjevské námestie

**Kyjevské námestie** je námestie v banskobystrickej mestskej časti Fončorda.

V auguste 2018 mesto predstavilo návrh revitalizácie vnútrobloku Tulská – Kyjevské námestie – Moskovská.

## Referencie

## Pozri aj
* Zoznam ulíc a námestí v Banskej Bystrici

Kyjevské
Kategória:Fončorda
Parná električka

náhľad|Lokomotíva parnej električky
náhľad|Brnianská parná električka v čele s lokomotívou ''Caroline'' na historickej jazde

**Parná električka** je električka poháňaná parným strojom. V prevádzke existovali dva základné typy: parným strojom bol vybavený priamo električkový vozeň, alebo bola v súprave zaradená špeciálna parná lokomotíva a za ňou vlečné vozne.

Za predchodcu parnej električky možno považovať americké *steam dummy*, čo boli železničné lokomotívy opatrené dreveným ochranným rámom, ktorý umožňoval ich relatívne bezpečnú prevádzku v uliciach. Populárna boli približne v období od 30. rokov 19. storočia do americkej občianskej vojny.

V Európe sa parná električka vyvinula z konskej električky. Vývoj parného stroja umožnil v 70. rokoch 19. storočia stavbu malých ľahkých električkových lokomotív. Parná električka bola používaná zhruba do druhého desaťročia 20. storočia, pričom už od konca 19. storočia sa mohutne začala presadzovať elektrická električka.

## Parné električky
### Česko
* Parná električka v Brne (prevádzka: 1884 – 1900)
* Parná električka v Ostrave (prevádzka: 1894 – 1901)
* Parná električka v Bohumíne (prevádzka: 1903 – 1916, 1918)
* Královské Vinohrady (prvé plány z rokov 1885, 1886 a 1890 počítali s parnou električkou, nakoniec ale mesto začalo v roku 1894 s prípravou elektrickej električky)

### Poľsko
* hornosliezská konurbácia (prevádzka: 1894 – 1901)
* Lodž (prevádzka: leta 20. a 30. 20. storočia)

### Slovensko
* Parná električka v Košiciach (1893 – 1914)

## Iné projekty

## Zdroj

Kategória:Parné rušne
Kategória:Električky
Kategória:Parné dopravné prostriedky
Silvia Petöová

**Silvia Petöová** (* 2. september 1968† 30. máj 2019) bola slovenská herečka, moderátorka a dabérka.

## Životopis
Vyštudovala Vysokú školu múzických umení v Bratislave. Pôsobila ako hosťujúca herečka v Slovenskom národnom divadle, tiež v Divadle Astorka - Korzo ´90, na Novej scéne v Bratislave a v Trnavskom divadle.

Hrala tiež v seriáloch, kde napríklad stvárnila menšiu rolu v seriáli *[[Susedia (seriál)|Susedia]]* a v seriáli *[[Ordinácia v ružovej záhrade]]*. Venovala sa aj dabovaniu, svoj hlas prepožičala Judith Harperovej v seriáli *[[Dva a pol chlapa]]*. V TV Markíza uvádzala eroticky ladenú reláciu *Láskanie* a spoločne so speváčkou Máriou Čírovou sa objavili ako moderátorky v televíznom projekte *L.O.V.E*.

Silvia Petöová zomrela vo štvrtok, 30. mája 2019 po dlhodobom boji s rakovinou prsníka.

## Referencie

Kategória:Slovenské televízne herečky
Kategória:Slovenské divadelné herečky
Kategória:Absolventi Vysokej školy múzických umení
Kategória:Úmrtia na rakovinu prsníka
Cigánsky kanál

**Cigánsky kanál** je umelo vybudovaný, trvalo zavodnený, občasne tečúci vodný kanál, tok VI. rádu na Záhorí, v okrese Malacky, pri obci Jakubov. Jeho dĺžka predstavuje 791 metrov, plocha povodia činí 0,490 km² a plocha odtokových oblastí 0,179 km². Vzniká výtokom rúry spod novovystavaných rodinných domov, v oblasti, ktorej sa medzi Jakubovčanmi hovorí „Pri cigáňoch“ (), v nadmorskej výške 144 m. Ústi do Lúčneho kanála, z ľavej strany, ako jeho jediný prítok, vo výške  Miesto sútoku sa nazýva „Pri Starom mlyne“ (), odvodený od miestnej časti obce *Starý mlyn*.

## Opis toku
Vzniká výtokom z rúry, ktorá môže mať dĺžku 50 metrov a nahradila koryto kanála, pretože dnes sú tam vystavané rodinné domy, t.j. kanál v rúre podteká rodinné domy. Výtok sa nachádza na juhu obce Jakubov, neďaleko koryta Maliny. Pokračuje na západ a o dĺžke 65 metrov priberá svoj jediný prítok, ľavostranné staré koryto spomínanej rieky a hneď za sútokom je premostený mostom so sprašným povrchom. Jeho koryto je široké 1 meter, pravdepodobne je dno vydláždené, ale je zanesené bahnom, rastú v ňom vodné rastliny a v jeho okolí tŕstie. Tečie ďalej na západ, v trsťovom močiari, preteká pomedzi stromy, predovšetkým vŕby a následne sa stáča na juh. Tu je premostený, pokračuje ešte 50 metrov na juh a vzápätí sa vlieva do Lúčneho kanála.

## História a výstavba kanála
Cigánsky kanál bol vybudovaný v priebehu tretej etapy melioračných prác pri obci Jakubov v roku 1962. Finančný náklad jeho stavby činil 355 855 Kčs.

## Referencie

## Použitá literatúra
* ŠIMEK, Ján. *Jakubov : od minulosti k dnešku*. Jakubov : Obec Jakubov, 2012. 303 s. ISBN 978-80-971174-6-7.
* Satelitná mapa ZBGIS 
* GEO portál, názvy kanálov

Kategória:Povodie Moravy
Kategória:Jakubov
Kategória:Umelé vodné toky na Slovensku
Kategória:Vodné toky v okrese Malacky
Železničná stanica Šalková

**Železničná stanica Šalková** je železničná stanica v banskobystrickej mestskej časti Šalková. Leží na trati 172 Banská Bystrica – Červená Skala. Nie je elektrifikovaná. Je kategorizovaná ako nákladisko.

## Doprava
Stanica je nákladiskom obsluhovanými vlečkovými vlakmi zo stanici Banská Bystrica. Je tiež zastávkou osobných vlakov. Na stanici je nástupište v dĺžke 202 metrov.

Stanica nemá pokladňu ZSSK.

## Referencie

## Externé odkazy
* Stanica na stránke VLAKY.NET

Šalková
Kategória:Šalková
Kategória:Doprava v Banskej Bystrici
Kategória:Stavby v Banskej Bystrici
Systémový administrátor

**Systémový administrátor** (iné názvy: **administrátor**, hovorovo **admin**, **sysadmin**) je správca počítačovej siete, teda osoba, ktorá zodpovedá za prevádzku a udržiavanie počítačovej siete. Do jej pracovnej náplne a kompetencií spadá pripojovanie hardvérových zariadení do počítačovej siete, zaisťovanie technickej údržby servera a pracovných staníc, prispôsobovanie siete užívateľom (prideľovanie hesiel a práv atď.), inštalovanie softvéru na serveri, realizovanie archivácie dát a bezpečnostných opatrení (antivírovej kontroly a ochrany atď.) a sledovanie vyťaženia siete.

## Zdroj
* administrátor. In ĎURIŠ, Milan. *Krátky technický výkladový a náučný slovník pre učiteľov technických odborných predmetov*. Banská Bystrica : Univerzita Mateja Bela v Banskej Bystrici, Fakulta prírodných vied, Katedra techniky a technológií, 2004. 187 s. ISBN 80-8055-918-X, s. 8.

Kategória:Systémová administrácia
Kategória:Povolania
Konstal 4N

**Konstal 4N** je dvojnápravová električka, ktorá bola v rokoch 1956 – 1962 vyrábaná v podniku Konstal v poľskom meste Chorzów pre poľský trh ako nástupca električiek Konstal N. Úzkorozchodná verzia bola označená ako **5N**.

## Konštrukcia
4N vychádza koncepčne zo svojho predchodcu, električky N. Ide o dvojsmerný dvojnápravový motorový električkový vozeň so štyrmi dverami, vždy dvoma na jednej strane vozňovej skrine. Podlaha sa v električke 4N nachádza vo výške  nad temenom koľajnice. Každú nápravu poháňa jeden trakčný motor LT-31 s výkonom 60 kW. Prúd je z trolejového vedenia odoberaný pantografom. Do tohto typu električky je možné montovať podvozky ako pre normálny rozchod koľaje , tak aj pre rozchod .

## Typy a modernizácie
* **4N** (výroba: 1956 – 1957)
* **4ND** (vlečný vozeň, výroba: 1957)
* **4N<sub>1</sub>** (výroba: 1957 – 1962)
* **4ND<sub>1</sub>** (výroba: 1958 – 1961)
* **4N<sub>J</sub>** (jednosmerný vozeň, výroba: 1957)
* **5N** (výroba: 1957)
* **5ND** (vlečný vozeň, výroba: 1957)
* **5N<sub>1</sub>** (výroba: 1958 – 1962)
* **5ND<sub>1</sub>** (výroba: 1958 – 1961)

## Dodávky električiek
Električky 4N a 5N boli určené výhradne pre Poľsko (Bielsko-Biała, Bydgoszcz, Čenstochová, Elbląg, Gdansk, Grudziądz, Gorzów Wlkp., Katovice a priľahlý región GOP, Inowrocław, Jelenia Góra, Krakov, Legnica, Lodž, Olsztyn, Poznaň, Słupsk, Štetín, Toruň, Varšava, Vroclav a Wałbrzych).

## Galéria

Konstal 4N Czestochowa Tysiaclecie.jpg|Historická električka 4N v Čenstochovej
Krakow konstal n 20.jpg|Historická električka 4N v Krakove
Tram (9632690922).jpg|Historická električka 4NJ vo Varšave
Bydgoszcz Aug 1990 Konstal 5N tram nr 23 and 5ND trailer on the lost route nr 5 Babia Wieś to Stomil - Flickr - sludgegulper.jpg|Súprava električiek 5N a 5ND v Bydgoszczi
Elbląg Tramwaj , Aug 1990. Konstal N1 Tram 012. - Flickr - sludgegulper.jpg|Súprava elblągských vozňov 5N a 5ND
Łódź Tramwaj Pl.Wolności, May 1991. Konstal 5N type tram nr 4089, Linie 43.Lodz - Flickr - sludgegulper.jpg|Súprava električiek 5N a 5ND v Lodži


## Referencie

* 

## Iné projekty

Kategória:Električky Konstal
Kategória:Dráhové vozidlá vyrábané od roku 1956
Talianska hra

**Talianska hra** je jedno z najstarších otvorení v šachu. Pomenovanie nesie po talianskych majstroch, ktorí ho ako prví analyzovali už v 16. storočí. Toto otvorenie vzniká po ťahoch (zápis v algebraickej notácii):
# e4 e5
# Jf3 Jc6
# Sc4 Sc5

Myšlienka talianskej hry je pomerne jednoduchá - strelci oboch strán pôsobia na body f2 a f7, ktoré sa ľahko môžu stať predmetom útoku. Biely v tomto otvorení často prechádza do útoku jazdcom, kedy jazdec z poľa g5 pôsobí na pole f7 čím zdvojnásobuje svoj útok. Čierny má podobne vyhliadky pre svoj útok ako biely a celkovo toto otvorenie patrí medzi najvyrovnanejšie a najkorektnejšie otvorenia pre obe strany. Šachová teória tohto otvorenia je na veľmi vysokej úrovni, niektoré varianty sú prebádané až do 20. ťahu. Z uvedených dôvodov je Talianska hra spolu so Španielskou hrou veľmi vhodná pre úplných začiatočníkov, no z rovnakých dôvodov sa len zriedka vyskytuje na najvyššej úrovni. Toto otvorenie patrí medzi otvorené hry.

## Hra po štvrtom ťahu

V tejto pozícii biely väčšinou pokračuje prirodzeným ťahom 4. Jc3, na čo čierny odpovedá ťahom 4. ... Jf6. Biely má na výber niekoľko dobrých ťahov, môže pokračovať prirodzeným ťahom 5. d3 čím vytvára svojmu čiernopoľnemu strelcovi možnosť zapojiť sa v budúcnosti do hry. Čierny môže pokračovať 5. ... Sb4. Ak by sa teraz biely rozhodol pre malú rošádu, čierny by v nasledujúcom ťahu mohol zobrať bielemu jazdca na c3 a po výmene by vznikla pozícia, v ktorej by síce biely mal dvojpešiaka, ale bol by oproti čiernemu ďalej vo vývine. Hra je ďalej vyrovnaná a obe strany majú možnosti na zvrat hry vo svoj prospech.

## Evansov gambit

Evansov gambit vzniká ak biely v štvrtom ťahu zahrá 4. b4! a čierny túto obetu príjme ťahom 4. ... Sxb4. Pre čierneho je najlepšia odpoveď tento gambit prijať, no musí poznať teóriu, pretože ide o korektný a silný gambit a ak biely hrá správne, môže ľahko získať prevahu.

## Referencie


## Pozri aj
* Otvorená hra
* Španielska hra

Kategória:Otvorené hry
Dzeržinsk

**Dzeržinsk** () je mesto v Nižnonovgorodskej oblasti v Rusku. Leží na rieke Oke a pri sčítaní ľudu v roku 2017 malo približne 232 tisíc obyvateľov.

## Dejiny
Prvá zmienka o dedine menom Rasťapino (Растя́пино) je z roku 1606. Rozvoj sa začína v roku 1862 kedy tu bola postavená železničná stanica. V roku 1916 bol v mete vybudovaný závod na výrobu výbušnín, ktorý evakuovali z Petrohradu. Už v roku 1917 bol v plnej prevádzke (v súčasnosti je to továreň FKP - "Zavod im. Ja. M. Sverdlova").

V roku 1929 bolo sídlo premenované na Dzeržinsk na počesť Felixa Edmundoviča Dzeržinského, zakladateľa Čeky. V roku 1930 sa Dzeržinsk stal mestom.

Dzeržinsk bol zapísaný v Guinnessovej knihe rekordov ako najznečistenejšie mesto na svete kvôli tunajšiemu chemickému priemyslu.

## Podnebie
Podnebie je mierne kontinentálne s pomerne chladnou zimou (od začiatku novembra do začiatku apríla) a teplým letom (od polovice mája do začiatku septembra). Častý prechod cyklónov od Atlantiku a niekedy od Stredomoria podmieňuje zvýšenú oblačnosť. Priemerné teploty dosahujú v januári okolo -10,9°C a v júli +19,2°C. Priemerný ročný úhrn zrážok predstavuje 569 mm.

## Životné prostredie
V Dzeržinsku jestvujú 3 stále stanovištia sledujúce znečistenie vzduchu. Vážnou hrozbou pre životné prostredie v meste ostávajú hĺbkové úložiská nebezpečných odpadov a jazero nazývané „Biele more“, v ktorom sa nachádza odpad z chemickej výroby. Tieto objekty sú pod neustálym dozorom ekológov a sú vybavené nevyhnutným zariadením. Neriešená otázka so spracovaním priemyselného odpadu modernými spôsobmi vytvára citeľné obmedzenia v rozvití investičného potenciálu mesta. Odstránenie dlhodobého poškodenia životného prostredia si žiada výraznú peňažnú čiastku, a teda nie je možné tento problém vyriešiť len z finančných prostriedkov rozpočtu mesta a subjektov spravujúcich továrne.

Podľa vedcov pracujúcich vo švajčiarskom Medzinárodnom Zelenom kríži a v americkom Inštitúte Blacksmitha, Dzeržinsk je jedným z najznečistenejších miest na Zemi.

## Osobnosti mesta
* Eduard Limonov (* 1943), spisovateľ a politik
* Oleg Vladimirovič Deripaska (* 1968), ruský podnikateľ

## Partnerské mestá
*  Bitterfeld-Wolfen, Nemecko, 1996
*  Grodno, Bielorusko, 2005
*  Druskininkai, Litva, 2009
*  Zelenodoľsk, Rusko, 2011

## Referencie


## Iné projekty

## Externé odkazy
*Oficiálna stránka 

## Zdroj
*


Kategória:Mestá v Rusku
Kategória:Nižnonovgorodská oblasť
Giovanni Ferrari (sochár)

náhľad|Svätý Jeremiáš, mramorová socha od Giovanniho Ferrariho
**Giovanni Ferrarri**, zvaný Torretto (* 5. jún 1744, Crespano del Grappa, Taliansko† 2. november 1826, Benátky) je taliansky sochár tvoriaci na konci 18. storočia a na začiatku 19. storočia, tzn. na konci obdobia klasicizmu a jeho premeny na neoklasicizmus.  

## Život
Otec Giovanniho, Gaetano, bol kamenár a obchodník. Jeho matka bola Domenica Tedesca. Je posledným dobre známym umelcom z dynastie Torretti, do ktorej patrili jeho prastrýko Giuseppe Torretto a jeho strýko Giuseppe Bernardi. V roku 1755 sa presťahoval do Benátok do ateliéru svojho strýka Giuseppe Bernardiho. Po jeho smrti v roku 1773 zdedil jeho ateliér.

Ferrari dokončil zdedené práce svojho predchodcu, pričom mu pomáhal Antonio Canova, ktorý s ním pracoval od 1774. Ale v 1777 Ferrari zatvoril ateliér a presťahoval sa do Mantovy, Modeny a nakoniec do Bologne. Na začiatku 1779 sa už nachádzal v Ríme v ateliéri Lorenza Cardelliho a neskôr spolupracoval s Francescom Antoniom Franzonim. Potom sa vrátil do Benátok, kde pracoval do roku 1796 na 22 sochách pre námestie Prato della Valle v Padove.

Pre divadlo „La Fenice“, ktoré otvorili v 1792, Ferrari urobil dve sochy Melpomené a Terpsichoré na jeho fasádu a pomáhal Giovannimu Antoniovi Moschinimu skompletizovať basreliéfy v interiéri, z ktorých zostali po požiari v 1837 len dva. Chvíľu po tejto monumentálnej práci vytvoril monumentálnu sochu admirála Angela Ema dielo, ktoré považujú za jeho chef-d'œuvre.

V roku 1804 bol menovaný ako pridelenec v Akadémii krásnych umení v Benátkach.

Na konci svojej kariéry začal pracovať pre rodinu Savorgnan (sochár nazýval grófa Giulia „môj mecenáš“). Vzťah sa stal napätým z dôvodu chýbajúcich platieb, čo priviedlo Ferrariho pred tribunál.

Jeho syn Gaetano († 1847) sa stal tiež sochárom. Učil sa u Rinalda Rinaldiho a pracoval s Antonio Canova. Býval a pracoval v Benátkach, kde zomrel ešte pred rokom 1847.

## Referencie

## Bibliografia
* Paolo Mariuz, FERRARI, Giovanni, detto il Torretto, v Dizionario biografico degli italiani, diel. 46, Rím, Istituto dell'Enciclopedia Italiana, 1996.

## Zdroj

Kategória:Talianski sochári
Kategória:Klasicizmus
Széplak

**Széplak** (v stredoveku v niektorých prípadoch aj *Z(e)eplak*, *Zeplack*, *Ciplok* a pod.) je častý maďarský názov lokality, napr.:
*na Slovensku:
**Krásna v Košiciach, pozri Košice – mestská časť Krásna
**Krásna (osada vo Veľkých Teriakovciach), pozri Krásna (Veľké Teriakovce)
**Krásna Ves v Bratislave  , pozri Krásna Ves (Bratislava)
**Krásno (pri Nedanovciach) , pozri Krásno (okres Partizánske)
**Tatranská Polianka
*v Maďarsku:
**historická lokalita v Ostrihome
**Balatonszéplak
**Mikosszéplak
*v Rumunsku:
**Săplac
**Bunești
**Suplacu de Barcău

## Zdroje

## Externé odkazy
*
Škótska hra

**Škótska hra** vzniká po ťahoch:
*1. e4 e5
*2. Jf3 Jc6
*3. d4
a patrí medzi otvorené hry. Ide o veľmi obľúbené otvorenie medzi začiatočníkmi, keďže po výmene na poli d4 je možné pozíciu rýchlo zjednodušiť ale tiež sa teší obľube na vyššej úrovni.

## História
Zahájenie bolo pomenované podľa korešpondenčnej partie Edinburgh – Londýn 1824–6. Škótski šachisti hrali čiernymi kameňmi. Zahájenie sa objavovalo zriedka až do doby, keď ho dvakrát použil vtedajší majster sveta Garri Kasparov v zápase o majstra sveta s Anatolijom Karpovom, v roku 1990, kde s ním jednu partiu remizoval a druhu vyhral. Od tej doby sa zahájenie stalo po Španielskej hre druhou najčastejšou odpoveďou bieleho v otvorených hrách a objavuje sa aj na najvyššej úrovni, hrávajú ho napríklad Alexandr Morozevič a Tejmur Radžabov. Dnes sa už používa veľmi málo a je pre súpera prekvapením.

## Škótsky gambit
**1. e4 e5 2. Jf3 Jc6 3. d4 exd4 4. Sc4**
* **4… Jf6** kde hra prechádza do Hry dvoch jazdcov v obrane
* **4… Sc5**
** **5. Jg5?!** Jh6 6. Jxf7 Jxf7 7. Sxf7 Kxf7 8. Dh5+ g6 9. Dxc5 d6 s prevahou čierneho.
** **5. 0-0** kde opäť môže čierny prejsť do Hry dvoch jazdcov v obrane po **5… Jf6** alebo môže zvoliť aj **5… d6** 6. c3 s kompenzáciou bieleho za pešiaka.
** **5. c3** volí biely najčastejšie, po čom urobí čierny najlepšie, keď po 5… Jf6 prejde do Talianskej hry.

## Miesesov variant

**1. e4 e5 2. Jf3 Jc6 3. d4 exd4 4. Jxd4 Jf6 5. Jxc6** (5. Jc3 – Hra štyroch jazdcov) **5… bxc6 6. e5! De7! 7. De2 Jd5**
* 8. Jd2 s nejasnou hrou 8… g6 8. c4 Sa6 – 8. c4
* **8. c4** je hlavné pokračovanie
** 8… Db4+ 9. Jd2 Jf4 9. De3 nebo 9. De4
** **8… Jb6**
*** 9. Jc3
*** 9. Jd2
** **8… Sa6** 9. b3
*** 9… 0-0-0 10. g3
*** 9… g5 10. g3 Sg7 11. Sb2 0-0-0
*** 9… g6
**** 10. g3 Sg7 11. Sb2
**** 10. f4 s nejasnou hrou

## Referencie

* 

## Pozri aj
* Otvorená hra
* Španielska hra
* Talianska hra

Kategória:Otvorené hry
Lekané

náhľad|Lekané z Apúlie, cca 360 – 340 pred Kr.,  Museo Arqueológico Nacional, Madrid
**Lekané** () je typ starogréckej nádoby.
 
Lekané (mn. č. *lekanai*) je nádoba alebo umývadlo rôznych rozmerov v tvare misy s dvomi horizontálnymi alebo vertikálnymi uchami (rôznych tvarov) pre zdvíhanie alebo bez nich. Na rozdiel od podobnej nádoby lekanis nemá pokrievku. Klasifikovať tvary lekanai nebolo jednoduché. Dnes ich znalci podľa najčastejšie sa vyskytujúcich (často fragmentárnych) rozdeľujú na dva základné tvary, a to na tvar hlbokej misy a plytkej misy, ktorá sa delí na tri typy (aj keď pri mnohých bolo ťažké stanoviť čiaru medzi „plytkým“ a „hlbokým“ tvarom). Hlboké lekanai sú ale väčšinou hlbšie ako klasické hlboké misy, zatiaľ čo plytké lekanai (napr. typ 2) sú často plytšie ako plytké misy. Tieto nádoby sa preto mohli používať mnohorako, vo väčšine prípadov sa len predpokladá aká bola ich špecifická funkcia. Mohli byť užitočné pri umývaní (napr. rúk pri stolovaní) a kúpaní,  miesení chleba, miešaní rozličných prísad vo väčšom množstve, alebo pri podávaní jedál alebo vína. 
 

Lekane1.gif|Lekané v tvare hlbokej misy
Lekane Form 1.jpg|Lekané v tvare plytkej misy, typ 1
Lekane Form 2.jpg|Lekané v tvare plytkej misy, typ 2
Lekane Form 3.jpg|Lekané v tvare plytkej misy, typ 3
Terracotta lekane (dish) MET DP1878.jpg|Boiótske lekané, cca 550 – 540 pred Kr. (typ 2)  
Terracotta lekane (dish) MET DP132664.jpg|Netradičné terakotové lekané v tvare hlbokej misy s jedným uchom
Apulian red-figure Lekane by the circle of the Baltimore Painter Antikensammlung Kiel B 892.jpg|Apúlske lekané s vertikálnymi uchami
Lekane Louvre CA3059.jpg|Atické čiernofigúrové lekané, cca 600 – 575 pred Kr., Musée du Louvre

 
## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Giovanni Ferrari

**Giovanni Ferrari** môže byť:

*taliansky futbalista (19071982), pozri Giovanni Ferrari (futbalista)
*taliansky sochár (17441826), pozri Giovanni Ferrari (sochár)

Ferrari, Giovanni
Nebytový priestor

**Nebytový priestor** je miestnosť alebo súbor miestností v budove určenej na bývanie, ktoré sú určené na iné účely ako bývanie (napr. na kancelárie, obchodné miestnosti, sklady, garáže ap.), pričom doň nespadá príslušenstvo bytu ani spoločné časti domu (chodby, schodiská, povaly ap.) a spoločné zariadenia domu (výťahy, práčovne, kotolne, sušiarne, kočíkarne ap.). V právnom systéme Slovenskej republiky je nebytový priestor určený rozhodnutím stavebného úradu.

## Referencie

Kategória:Bývanie
Kejda

**Kejda** môže byť:
* po česky hnojovica 
* hovorový názov ulice, lokality a vodnej nádrže Rozálka v Pezinku, pozri Rozálka
* prítok rieky Štítnik, pozri Kejda (prítok Štítnika)
* román Dana Černého z roku 2012, pozri Kejda (kniha)

## Referencie
Popradská rovina

**Popradská rovina** je geomorfologickou časťou Popradskej kotliny. Nachádza sa v jej juhozápadnej časti, západne od mesta Poprad.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Podtatranská kotlina]]* → *[[Popradská kotlina]]* → ***Popradská rovina***
***

Územie sa nachádza v strednej časti Podtatranskej kotliny, v juhozápadnej časti podcelku Popradská kotlina. Zaberá rovinaté územie v okolí rieky Poprad, približne od Mengusoviec po východný okraj Popradu. Na južnom okraji leží mesto Svit, v severnej časti leží obec Batizovce. Západným smerom susedí Štrbská pahorkatina, severne nadväzuje Lomnická a juhovýchodne Vrbovská pahorkatina, všetky patriace do Popradskej kotliny. Juhozápadný okraj ostro vymedzuje Dúbrava, podcelok pohoria Kozie chrbty. 

Vysoko položenou rovinou pretekajú od západu na východ viaceré vodné toky, pričom os územia tvorí riečka Poprad. Na tomto pomerne neveľkom území priberá Mlynicu, Háganský potok a v Poprade i Velický potok, ktorý neďaleko letiska priberá Batizovský potok.
Územím roviny vedú významné dopravné koridory; Európska cesta 50, vedúca v trase diaľnice D1 (Žilina – Košice), cesta I/18 (Liptovský Mikuláš – Levoča) i železničná trať Žilina – Košice. V Poprade cestné ťahy križuje I/66 (Rožňava – Kežmarok) a z mesta vedie i dopravné spojenie so Starým Smokovcom – cesta II/534 a železničná trať Poprad – Starý Smokovec. Na východnom okraji mesta sa na hlavnú železnicu pripája i regionálna trať do Starej Ľubovne a severozápadne od mesta leží medzinárodné letisko.

## Ochrana územia
Prevažná časť Popradskej roviny leží na území ochranného pásma Tatranského národného parku. Z maloplošných, osobitne chránených lokalít v tejto časti Popradskej kotliny leží prírodná rezervácia Jelšina a juhozápadného okraja sa dotýka prírodná rezervácia Baba.

## Turizmus
Juhozápadná časť Popradskej kotliny s mestom Poprad je dôležitým prestupným miestom turistov a návštevníkov, smerujúcich do Tatier. Tie patria k najvýznamnejším turistickým destináciám krajiny a práve z Popradu vedú najkratšie spojenia do centra pohoria. Samotná Popradská rovina je pomerne husto osídlená a neponúka významnejšie turistické zaujímavosti, s výnimkou historického centra mestskej časti Spišská Sobota. Obľúbeným je tiež akvapark AquaCity Poprad. 

Zo značených turistických trás vedie  zelená značka:
* z Popradu cez Gánovce do Kvetnice
* zo Svitu do *Lopušnej doliny* 

## Referencie

## Pozri aj
* Popradská kotlina
* Podtatranská kotlina
* Geomorfologické členenie Slovenska

Kategória:Popradská kotlina
Kategória:Podtatranská kotlina
Kategória:Roviny na Slovensku
Kategória:Geomorfologické časti na Slovensku
Philidorova obrana

**Philidorova obrana** je jedno z najstarších šachových otvorení. Začína ťahmi:

**1. e4 e5 2. Jf3 d6**

Občas vznika aj z Pircovej obrany po 1. e4 d6 2. d4 Jf6 3. Jc3 e5 (alebo 3... Jbd7 4. Jf3 e5) 4. Jf3 Jbd7. Na vrcholovej úrovni sa príliš nevyskytuje, pretože čierny síce ťahom 3. ... d6 chráni svojho pešiaka na poli e5, ale zároveň týmto ťahom bráni svojmu čiernopoľnému strelcovi zapojiť sa do hry. Napriek uvedenej nevýhode je otvorenie úplne korektné a pri najlepších ťahoch oboch strán je hra vyrovnaná.

## História
Prvýkrát sa táto obrana spomína už v tzv. göttingenskom rukopise, ktorý pochádza z roku 1471. Toto otvorenie úspešne hrával a rozobral jeden z najlepších šachistov 18. storočia Philidor, ktorý si zakladal na pešiakovej štruktúre a tento ťah doporučoval, pretože 2. ... Jc6 podľa neho blokuje pešiaka c7.Za najlepšie pokračovanie sa považuje obsadenie stredu **3. d4**. V 19. storočí slávil úspechy s týmto otvorením Paul Morphy s odpoveďou 3... f5, dnes sa však tento postup považuje za nekorektný.

## Stratégia
Čierny volí medzi dvoma rozcestiami, po 3. d4 buď mení pešiaka exd4, čím prenechá bielemu prevahu v centre, ktoré sa neskôr snaží napadať alebo volí tzv. Hanhamov variant, kde v pasívnej pozícii drží v centre napätie a pripravuje protihru na dámskom krídle.

## Varianty

**3. d4** sa považuje za hlavný variant (po 3.Sc4 Se7 získa čierny dobrú hru)
* **3... Sg4?** 4. dxe5 Sxf3 5. Dxf3 získal biely jasnú prevahu v známej Opernej partii
* **3... f5?!** tento ťah sa dnes považuje za príliš riskantný, biely môže odpovedať 4.Sc4 s aktívnou pozíciou.
* **3...Jd7** 4. Sc4 c6 vedie často k Hanhamovmu variantu, biely môže ale odbočiť.
* **3...exd4** *výmenný variant*
** **4. Dxd4**
** **4. Jxd4** Jf6 (4... g6) 5. Jc3
*** **5... Se7** s pasívnou pozíciou bez slabín
*** **5...g6**
* **3...Jf6
** **4. dxe5** Jxe4 5. Dd5 Jc5 6. Sg5
** **4. Jc3**
*** 4... exd4 vedie do výmenného variantu
*** **4... Jbd7** sa nazýva ''Hanhamov variant'' 5. Sc4 Se7 6. 0-0 0-0 **7. Ve1** (menej časté je **7. De2''') 7... c6 8. a4! Vychádzajúca pozícia variantu. Biely tu má aktívnejšie rozostavanie figúr. Čierny ale nie je vôbec bez šancí a vďaka pevnej pozícii je jeho hra úplne obranyschopná.

## Referencie

* 

## Pozri aj

* Otvorená hra
* Španielska hra
* Pircova hra

## Externé odkazy
* Philidorova obrana na  Sach.7x.cz  
* Philidorova obrana na celysvet.cz

Kategória:Polootvorené hry
Holica

**Holica** môže byť:
* vrch v Belianskych Tatrách, pozri Holica (vrch v Tatrách)
* vrch v pohorí Čierna hora (), pozri Holica (vrch v pohorí Čierna hora)
* vrch v Chočských vrchoch pri obci Huty (), pozri Holica (vrch v Chočských vrchoch; 1339,8 m n. m.)
* vrch v Chočských vrchoch pri obci Leštiny (), pozri Holica (vrch v Chočských vrchoch; 1085,9 m n. m.)
* vrch v Nízkych Tatrách (), pozri Holica (vrch v Nízkych Tatrách; 1341 m n. m.)
* vrch v Nízkych Tatrách (), pozri Holica (vrch v Nízkych Tatrách; 1575 m n. m.)
* vrch v Nízkych Tatrách (), pozri Holica (vrch v Nízkych Tatrách; 1617 m n. m.)
* vrch v Pieninách, pozri Holica (vrch v Pieninách) 
* vrch vo Vihorlatských vrchoch (), pozri Holica (vrch vo Vihorlatských vrchoch)
* chránený areál, pozri Holica (chránený areál)

## Pozri aj
* Holice
Dvorník (rozlišovacia stránka)

**Dvorník** môže byť:
* majiteľ dvora, gazdovstva či usadlosti; dozorca nad bírešmi na veľkostatku, gazda
*príslušník jednej zo zložiek služobníckej organizácie v Uhorsku (prípadne aj na Veľkej Morave) do 13. stor., jeden zo sluhov pri niektorom z kráľovských dvorov, pozri dvorník
* dvormajster
* stredoveké sídlo v dnešnej Trnávke v Bratislave do konca 14. stor. (neskôr istý čas súčasť Vajnor), pozri Dvorník (stará Bratislava)
* v 20. stor. starší názov Vajnor, pozri Vajnory
* priezvisko:
** František Dvorník (18931975), český byzantológ
** Josef Dvorník (* 1978), český futbalista
* vrch v Slovenskom krase, pozri Dvorník (vrch v Slovenskom krase)

## Zdroje
Nos (rozlišovacia stránka)

**Nos** môže byť:
* v zoológii: 
** čuchový orgán stavovcov (vrátane človeka), lat. nasus, pozri nos
** u psov v niektorých textoch: ňucháč v užšom zmysle (t. j. len špička nosa v základnom zoologickom význame resp. špička ňucháča v širšom ponímaní, obyčajne čierna či hnedá), pozri ňucháč 
** slovenský ekvivalent niektorých významov latinského slova rostrum (latinské rostrum vo všeobecnosti znamená zobák, zobáku podobný výbežok na nejakej časti tela alebo rypák ošípanej), napr. u niektorých druhov hmyzu, u žralokov a v staršej slovenčine aj ako synonymum zobáka, pozri pod rostrum (anatómia) a zobák  
** staršie: chobot (lat. proboscis)
** staršie: podustva severná/podustva obyčajná (*Chondrostoma nasus*)
** staršie: nosáľ sťahovavý/nosáľ obyčajný (*Vimba vimba*)
* vec podobá nosu (vo význame: čuchový orgán človeka), najmä vyčnievajúci predok niečoho, napr.:
** nos lietadla (= a) predok [=čelo] lietadla, b) nos krídla lietadla), pozri nos lietadla (alebo čelo lietadla a nos krídla)
** nos lode (= čelo lode)
** nos kladiva, čiže klinovitá časť kladiva, pozri nos (kladivo)
** nos hoblíka, pozri nos (hoblík)
** nos topánky (= špica topánky, špička topánky)
** v stavebníctve: 
*** odkvapový nos (vysunutá časť konštrukcie tvoriaca odkvapkávaciu hranu)
*** nos kružby
*** závesný nos (na zavesenie škridly na latu)

## Referencie
KWrite

**KWrite** je ľahký textový editor od KDE, ktorý je po K Desktop Environment 2 založený na textovom editore KATE a technológii KDE KParts, ktorá mu umožňuje používať mnoho funkcií KATE.

## Vlastnosti
* Export do formátov HTML, PDF alebo PostScript
* Režim výberu bloku
* Zalamovanie kódu
* Záložky
* Zvýraznenie syntaxe
* Výber kódovania
* Výber režimu konca riadku (Unix, Windows, klasický Mac OS)
* Dokončovanie slov
* Podporuje doplnky
* Podporuje vstupný režim Vi

Kategória:Textové editory
Kategória:KDE softvér
Kategória:Softvér pre Mac OS X
Rohatá ruka

[thumb|Fanúšik ukazujúci rohatú ruku počas koncertu heavymetalovej skupiny [Black Sabbath]]
**Rohatá ruka** (iné názvy: **mano cornuta** [tal., doslova: rohatá ruka], **corna** [tal., doslova: rohy]) je gesto z oblasti Stredozemného mora. V anglosaských krajinách sa nazýva horns (*rohy*) alebo devil horns (*rohy diabla*). Gesto sa vykonáva rukou, so vztýčeným ukazovákom a malíčkom a súčasne stiahnutými prstami prostredník, prstenník a palec. Zvyčajne ruka smeruje k cieľovej osobe gesta.

V pohanstve je gesto stotožňované s rohatým bohom. Je to symbol sily, ochrany a požehnania.  Niektorí kresťania toto gesto považujú za urážlivé (ako odkaz diablovi). Okrem toho je spojené s komunitou heavymetalových hudobných fanúšikov.

V masovej kultúre bolo gesto propagované americkým spevákom Ronniem Jamesom Diom na konci 70. rokov 20. storočia, keď sa pripojil k hudobnej skupine Black Sabbath.

## Referencie

## Zdroj
* 

## Pozri aj
* Heavymetalová subkultúra

Kategória:Gestá
Kategória:Heavy metal
Okular

**Okular** je multiplatformný prehliadač dokumentov vyvinutý komunitou KDE a založený na knižniciach Qt a KDE Frameworks. Je distribuovaný ako súčasť balíka KDE Applications. Pôvodne bol založený na KPDF a nahradil KPDF, KGhostView, KFax, KFaxview a KDVI v KDE 4. Jeho funkcie môžu byť ľahko vložené do iných aplikácií.

## História
Projekt Okular začal na Google Summer of Code v roku 2005; Piotr Szymański bol prijatým študentom.

Okular bol identifikovaný ako úspešný príbeh 2007 Season of Usability. V tejto sezóne bola vytvorená maketa nástrojov Okular na základe analýzy ďalších populárnych prehliadačov dokumentov a prieskumov použitia.

Keď bol v decembri 2016 portovaný do Qt 5, číslovanie verzií sa zmenilo z 0.26 na 1.0.

Od septembra 2019 je aplikácia dostupná aj vo Windows Store.

V februári 2022 získal Okular environmentálne ocenenie Blue Angel udeľované nemeckou vládou za udržateľný dizajn softvéru.

## Vlastnosti
Medzi funkcie anotácie Okularu patria komentovanie dokumentov PDF, zvýrazňovanie a kreslenie čiar, geometrické tvary, pridávanie textových polí a pečiatok. Anotácie sa ukladajú oddelene od nemodifikovaného PDF súboru, alebo ich je možné uložiť do dokumentu ako štandardné PDF poznámky.

Text je možné extrahovať do textového súboru. Je možné vybrať časti dokumentu a skopírovať text alebo obrázok do schránky. Medzi ďalšie funkcie patrí čítanie textu nahlas pomocou Qt Speech modulu časti Qt od Qt 5, orezanie okrajov bielych strán a nastavenie záložiek.

### Podpora formátov súborov
Podporuje nasledujúce formáty súborov:

* Formát PDF (Portable Document Format)
* PostScript
* Tagged Image File Format (TIFF)
* XPS
* Formát OpenDocument (ODF) (iba OpenDocument Text)
* ePub
* Rôzne obrazové formáty, ako napríklad JPG
* Markdown
* a iné...

Oficiálna verzia sa štandardne riadi obmedzeniami DRM súborov PDF, čo môže zabrániť kopírovaniu, tlači alebo konverzii niektorých súborov PDF. Toto je však možné vypnúť v možnostiach „Obey DRM limits“ (Obmedziť DRM obmedzenia).

## Referencie

Kategória:PDF softvér
Kategória:KDE softvér
Kategória:Softvér pre Linux
Vodíková električka

**Vodíková električka** je električka na vodíkový pohon. 

## CSR Y03
Ako prvá električka s vodíkovým pohonom na svete je označovaná trojčlánková obojsmerná električka CSR Y03, vyrábaná v Číne spoločnosťou CRRC Qingdao Sifang (výrobca je autorom dizajnu električky) na základe licencie poskytnuté českou firmou Škoda Holding (jej typové označenie je Škoda 27 T), vo variante na vodíkový pohon. Základný variant tohto typu električky je s klasickým elektrickým pohonom z trolejového vedenia, jednou z variant je tiež batériový pohon. Technicky bol typ Škoda 27 T pôvodne odvodený z jednosmernej električky Škoda 15 T, má však väčšiu šírku i dĺžku a nový dizajn. 

Prvá komerčne prevádzkovaná vodíková električka na svete, od čínskeho výrobcu CRRC, vycestovala v piatok 27. októbra 2017 v meste Tchang-šan v provincii Che-pej na severovýchode Čínskej ľudovej republiky. Na jedno doplnenie vodíka prejde až 40 kilometrov, maximálna rýchlosť je 70 km/h.

## Referencie

*  

Kategória:Električky
Kategória:Vodíkový pohon
Vrbovská pahorkatina

**Vrbovská pahorkatina** je geomorfologickou časťou Popradskej kotliny. Nachádza sa v jej juhovýchodnej časti, juhovýchodne od mesta Poprad.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Podtatranská kotlina]]* → *[[Popradská kotlina]]* → ***Vrbovská pahorkatina***
***

Územie sa nachádza v juhovýchodnej časti Podtatranskej kotliny, v južnej polovici podcelku Popradská kotlina. Zaberá mierne zvlnené územie juhovýchodne od rieky Poprad, približne od Spišskej Teplice pri Poprade po Kežmarok a južným smerom po obec Jánovce. Z významnejších sídiel tu ležia Gánovce, Vrbov, Švábovce a Hôrka. V rámci Popradskej kotliny susedí na severe Popradská rovina, Lomnická pahorkatina a Kežmarská pahorkatina. Na východe vystupujú Levočské vrchy a ich časti Ľubické predhorie a Levočské úboče, juhovýchodne sa nachádza Hornádske podolie, podcelok Hornádskej kotliny. Južný okraj pahorkatiny vymedzuje hrebeň Dúbravy, podcelok pohoria Kozie chrbty. 

Vysoko položenou pahorkatinou vedie rozvodie Baltského a Čierneho mora a tak všetky prítoky západným okrajom pahorkatiny tečúceho Popradu (napríklad Ľubica, Tvarožniansky potok, Vrbovský potok a Hozelský potok) odvádzajú vodu do Baltského mora. Gánovský potok, Trnovský potok i Sihoť odvádzajú vodu z južnej časti územia do rieky Hornád a Čierneho mora.

Významné dopravné koridory vedú najmä okrajovými časťami Vrbovskej pahorkatiny; južnou polovicou z Popradu vedie Európska cesta 50, vedúca v trase diaľnice D1 (Žilina – Košice), cesta I/18 (Liptovský Mikuláš – Levoča) i železničná trať Žilina – Košice. V Poprade cestné ťahy križuje I/66 (Rožňava – Kežmarok), ktorú sleduje aj regionálna trať do Starej Ľubovne a z mesta Kežmarok vedie južným smerom cesta II/536 k obci Jánovce, kde sa pripája na cestu I/18.

## Ochrana územia
Táto časť Popradskej kotliny leží mimo veľkoplošne chránených území. Z maloplošných, osobitne chránených lokalít sa tu nachádza prírodná rezervácia Primovské skaly a Švábovská stráň, národná prírodná pamiatka Gánovské travertíny a prírodná pamiatka Briežky.

## Turizmus
Juhovýchodná časť Popradskej kotliny je mimo mestá Poprad a Kežmarok s ich historickými pamiatkami, zaujímavá archeologickým náleziskom pri Gánovciach, kde bola nájdená mozgovňa lebky neandertálca. Pri obci Jánovce leží nálezisko z bronzovej doby, Myšia hôrka. Významné sú termálne pramene, ktoré využíva aquapark AquaCity v Poprade i termálne kúpaliská vo Vrbove. 

### Značené trasy
* po  zelenej značke z Popradu cez Gánovce do Kvetnice
* po  modrej značke:
** z Kežmarku do Tvarožnej
** z Vydrníka cez Jánovce do Vlkoviec
** zo Spišskej Teplice na Kozí kameň () 

## Referencie

## Pozri aj
* Popradská kotlina
* Podtatranská kotlina
* Geomorfologické členenie Slovenska

Kategória:Popradská kotlina
Kategória:Podtatranská kotlina
Kategória:Pahorkatiny na Slovensku
Kategória:Geomorfologické časti na Slovensku
Senior (cirkev)

**Senior** je oficiálny titul, ktorý je bežný v protestantských cirkvách, zahŕňa riadiacu alebo dozornú funkciu. Najčastejšie sa funkcia vyskytuje v evanjelickej cirkvi. Funkciu seniora poznajú aj niektoré ďalšie protestantské cirkvi ako napríklad Reformovaná cirkev  alebo Cirkev bratská.

## Slovensko
Duchovný predstaviteľ Evanjelickej cirkvi a. v. na Slovensku, ktorý stojí na čele cirkevnoorganizačnej jednotky nazývanej seniorát. Senior je prvým duchovným pastierom a vedúcim náboženského života v senioráte. Senior spolu so seniorálnym dozorcom zodpovedajú za činnosť seniorátu. Za seniora môže byť zvolený zborový farár, ktorý dosiahol vek minimálne 35 rokov a aspoň 3 roky pôsobí v danom senioráte.  Volia ho členovia zborov seniorátu v priamych voľbách.  

## Východná a stredná Európa
V krajinách strednej Európy, ako aj v Poľsku, bol senior na regionálnej úrovni vedúcim protestantským duchovným, čo zodpovedalo tomu, čo sa inde zvyčajne nazývalo dozorcom. V Evanjelickej cirkvi a. v. na Slovensku a v Evanjelickej cirkvi českobratskej tento titul zostalo dodnes. V Evanjelickej cirkvi a. v. v Rakúsku existovalo niekoľko seniorov v rámci superintendenta (diecézy), z ktorých každý viedol seniorát. V súčasnosti je volený zástupca vrchného dozorcu nazývaný Superintendenten Senior.

## Nemecko
V nemeckých protestantsko-evanjelických obciach bol senior oficiálnym titulom celkového zastúpenia duchovenstva.

Senior bol buď senior pastor, alebo bol zvolený spomedzi členov ministéria. V Hamburgu až do roku 1981 bol vedúcim pastorom senior a tým aj zástupca regionálneho biskupa. Ako zástupca duchovenstva stál pred správcom, ktorého menoval vlastník suverénneho cirkevného pluku, ale často bol aj jeho zástupcom. V niektorých mestách (napr. Hamburg a Lübeck) bola výsada cirkvi úplne prenesená na seniora.

Zrušením suverénneho cirkevného hodnostárstva v roku 1918 a vznikom synodálnych a biskupských cirkevných foriem stratil tento úrad dôležitosť. Počas 20. storočia bol zrušený.

Titul pre dozorcu farnosti Erfurt v Evanjelickej cirkvi v strednom Nemecku (EKM) sa zachoval  . Vedúci pastor reformovanej cirkvi v EKM sa tiež označuje ako „Reformovaný senior“ .

## Referencie

Kategória:Cirkevní hodnostári
Kategória:Evanjelická cirkev
Kategória:Cirkev bratská
Šliapacia električka Sylvestra Krnky

náhľad|Sylvestr Krnka r. 1884
**Šliapacia električka [[Sylvestr Krnka|Sylvestra Krnky]]** je dnes už úplne zabudnutý, kuriózny dopravný prostriedok z roku 1895. K zostrojeniu tejto električky viedla Krnku predovšetkým snaha prísť s niečím novým. Ľudia v tej dobe odmietali určité spôsoby pohonov dopravných prostriedkov z rôznych dôvodov. Parná električka znečisťovala okolie dymom, elektrická električka bola spočiatku kritizovaná kvôli hornému vedeniu trolejov. Konská električka bola zase moc pomalá, a tak sa hľadali rôzne spôsoby pohonu. S jedným originálnym prišiel práve Sylvestr Krnka – český vynálezca (známy predovšetkým ako puškár). Predstavil verejnosti električku s jedinečným pohonom vo svojich sedemdesiatich rokoch. Do vozidla sa zmestilo dvadsať sediacich cestujúcich.

## Popis šliapacieho systému
Základom sústavy bol hydraulický *tlakostroj* umiestnený uprostred vozidla. Ten obsluhovala jedna alebo dve osoby, jednoduchým šliapaním alebo váhou svojho tela. Týmto uviedla stroj do pohybu a pomocou brzdovej sústavy ho mohla opäť zastaviť. Šliapanie sa prenášalo na jednoduché páky spojené pomocou dvoch hydraulických valcov. Spočiatku bolo treba vyvinúť trochu viac sily, než sa stroj rozbehol. Potom už to šlo však ľahko. Rýchlosť električky sa rovnala konca a niekedy bola aj väčšia. Na rovnom teréne jazdila celkom ľahko, žiadne veľké telesné namáhanie nebolo potrebné ani v plne obsadenom vozidle.

## Prevádzka šliapacej električky
Dráha, po ktorej vozidlo jazdilo, bola prevádzkovaná počas *[[Národopisná výstava českoslovanská v Prahe 1895|Národopisnej výstavy českoslovanskej]]* na pražskom Výstavisku od 15. mája do 23. októbra roka 1895. Trať bola dlhá 500 m a nachádzala sa vo východnej časti Výstaviska. Šliapacia električka Sylvestra Krnky bola peknú atrakciou, ale z praktických dôvodov sa pochopiteľne neujala, a tak po skončení výstavy zmizla nevedno kam. O jej ďalšom osude už nie sú žiadne správy.

## Pozri aj
* Konská železnica
* Električka

## Referencie
* 

## Literatúra
* Fojtík, P. Linert, S. Prošek, Fr.: *Historie městské hromadné dopravy v Praze*, 3. vydání, Dopravní podnik hl. m. Prahy, 2005, ISBN 80-239-5013-4

Kategória:Električky
Kategória:Vozidla poháňané ľudskou silou
Kategória:Električková doprava v Prahe
Clutch

**Clutch** (v angličtine doslova: uchopenie, pazúr, chápadlo (v technike), automobilová spojka) môže byť:
*druh kabelky, pozri clutch (kabelka)
*časť hi-hatu, pozri pod hi-hat
*časopis:
**digitálny časopis, pozri Clutch (afroamerický ženský časopis)
**zaniknutý literárny časopis, pozri Clutch (literárny časopis)
*kanadský film z roku 1998, pozri Clutch (film z roku 1998)
*kanadský kriminálny trilerový internetový seriál od Jonathana Robbinsa, pozri Clutch (internetový seriál)
*hudobná skupina z Fredericku v štáte Maryland, pozri Clutch (skupina)
*hudobný album:
**skupiny Clutch z roku 1995, pozri Clutch (album skupiny Clutch)
**Petra Hammilla z roku 2002, pozri Clutch (Peter Hammill)
*maskot tímu Houston Rockets, pozri Clutch (maskot)
*fiktívna postava z G.I. Joe, pozri Clutch (G.I. Joe)
*priezvisko, napr.:
**Kenny Clutch(† 2013), americký reper

## Pozri aj
*The Clutch, americký kolektív autorov piesní
*Mr. Clutch
*Clutch City
Clutch (album)

***Clutch*** je druhý rovnomenný album americkej hudobnej skupiny Clutch, ktorý vyšiel v máji 1995; bol druhým a posledným cez vydavateľstvo East West Records, zaniknuté subvydavateľstvo vydavateľstva Warner Bros. Records.

## Nahrávanie a vydanie
Lawrence Packer sa kvôli produkcii albumu vrátil k štúdiu Uncle Punchy Studios do mesta Silver Spring v štáte Maryland. Je dodnes najlepšie predávajúcim sa albumom skupiny v USA s predajom 200 000 kópií. Album je stále naživo vysielaný, s aspoň polovicou svojho zoznamu skladieb, ktoré pravidelne hrávajú na svojich živých vystúpeniach, po viac ako 20 rokoch.

Tento album zachytáva modus operandi skupiny, ktorá skúša nové štýly a žánre, s tentoraz definovateľnou zmesou funk metalu v skladbách. Album sa považuje byť miestom, kde skupina začala vyvíjať svoj know-how stoner a blues rock. S tým povedané, že sa nahrávka tiež zmocnila ich punk metalu, ktorý obsahujú niektoré tvrdšie skladby. Album je považovaný za podstatnú zložku stoner rockového žánru deväťdesiatych rokov. Album obsahuje niektoré z ich viac "vesmírnych" kusov, ako je „Big News“, „Escape from the Prison Planet“, „I Have the Body of John Wilkes Booth“ a „Spacegrass“.

## Zoznam skladieb
Všetká hudba a texty sú zložené skupinou Clutch.

Japonské vydanie albumu obsahuje aj extra skladbu, „Apache“, ktorá bola spočiatku vydaná na radio only propagačné EP určené len pre rádiá *Big News*, spolu s demo veziou skladby „Spacegrass“, ktorá nebola dodnes nikdy vydaná. Objavila sa na bootlegu *Clutch: Rarities and B-Side* o niekoľko rokov neskôr.

## Obsadenie
* Neil Fallon – vokály
* Tim Sult – gitara
* Dan Maines – basgitara
* Jean-Paul Gaster – bicie
* Richard Morel – harmonika (na skaldbách 5, 7, 12 a 13)

## Produkcia
* Produkcia a inžinierstvo: Larry "Uncle Punchy" Packer v štúdiu Uncle Punchy Studios v Silver Spring v štáte Maryland
* Mixovanie: Steve Thompson, Michael Barbiero a Jay Ryan - Uncle Punchy, pri skladbách číslo 3 a 8
* Asistenčné inžinierstvo: Mike Hamady a Jay Ryan
* Digitálne inžinierstvo: Danio Saratak
* Mastering: Greg Calbi
* Reprezentácia *A* a *R*: Wendy Berry
* Manažér: Jon Goldwater
* Fotografia: Dan Winters
* Návrh: Jennifer Roddie
* 3D typografia: Rob Eberhardt

## Umiestnenie
**Album**

## Referencie

*

Kategória:Hudobné albumy z 1995
Kategória:Albumy skupiny Clutch